tartuNLP/wikipedia-smugri-20251201 huggingface dataset:
Segakoor

Segakoor on laulukoor, milles laulavad mehed ja naised. 
Tüüpiliselt on segakooris neli häälerühma: naised jagunevad sopraniteks ja altideks ja mehed tenoriteks ja bassideks. Olenevalt esitatavast teosest võib koor jaguneda ka rohkemateks häälerühmadeks, näiteks võib juures olla meeshäälte rühm bariton.
Traditsiooniliselt seisavad publikule esinedes mehed naiste taga (bassid sopranite ja tenorid altide taga), aga vastavalt konkreetse koori ja dirigendi eelistustele või muudest teguritest tulenevalt võib asetus olla teistsugune, näiteks kaks meeshäälerühma keskel ja naised kahel pool külgedel. Võimalik on ka asetus, kus häälerühmad paiknevad kõrvuti järjestuses kõrgeimast kuni madalaimani.
Segakoorid Eesti üldlaulupidudel.
Kuigi segakoorid tahtsid osa võtta juba I üldlaulupeost, nõudis üldjuht Johann Voldemar Jannsen ainult meeskooride esinemist. Tolle aja kirikliku moraali seisukohast peeti segakooride mitmepäevaseks peoks kokkukutsumist sobimatuks. Esimest korda pääsesid naised segakooride liikmetena esinema IV üldlaulupeol.
Plamen Orešarski

Plamen Orešarski (bulgaaria keeles Пламен Василев Орешарски; sündinud 21. veebruaril 1960) on Bulgaaria poliitik, kes oli 29. maist 2013 kuni 6. augustini 2014 Bulgaaria peaminister.
Aastatel 2005–2009 oli ta rahandusminister.
Ta ei kuulu ühtegi parteisse.
23. juulil 2014 esitas ta koos oma valitsusega tagasiastumispalve, kuid jätkas kuni uue ajutise valitsuse moodustamiseni valitsusjuhi kohuste täitmist.
CGS-süsteem

CGS-süsteem on mõõtühikute süsteem, mille põhiühikud on pikkusühik sentimeeter, massiühik gramm ja ajaühik sekund. 
CGS-süsteemi lõi 1832. aastal C. F. Gauss. Selle süsteemi füüsikalistel alustel põhineb MKSA-süsteem.
MKSA-süsteem

MKSA-süsteem on mõõtühikute süsteem, mille põhiühikud on pikkusühik meeter, massiühik kilogramm, ajaühik sekund ja elektrivoolu tugevuse ühik amper.
Itaalia teadlane Giovanni Giorgi lõi 1902. aastal CGS-süsteemi füüsikalistel alustel mõõtühikute süsteemi põhiühikutega meeter, kilogramm ja sekund. Rahvusvaheline Elektrotehnikakomisjon võttis selle MKS-süsteemina vastu 1935. aastal. Kui 1946. aastal täiendati süsteemi elektriliste suuruste põhiühiku ampriga, saadigi MKSA-süsteem. 
MKSA-süsteemi edasiarendusena loodi rahvusvaheline ühikusüsteem SI.
Portland (Colorado)

Portland on asula Ameerika Ühendriikides Colorado osariigis Ouary maakonnas Ouray ja Ridgway linna vahel.
Elanike arv oli 2010. aasta rahvaloenduse järgi 135.
Alain Chervet

Alain Chervet (sündinud 28. augustil 1990) on Šveitsi poksija.
Chervet oli Šveitsi meister kergekaalus (kuni 60 kg) 2009. aastal. Ta sai Šveitsi meistrivõistlustel 2. koha kergekaalus (kuni 60 kg) 2008. aastal ning I kergekeskkaalus (kuni 64 kg) aastatel 2011 ja 2012.
Chervet poksib alates detsembrist 2012 elukutselisena. Ta on seni (kuni 12. september 2013) osalenud kokku 5 kohtumisel ning võitnud neist 4 (need kõik nokaudiga) kohtumist ja viigistanud 1 kohtumise.
Isiklikku.
Alain Chervet' isa Walter ning lelled Ernest, Fritz ja Paul on samuti tuntud Šveitsi poksijad.
Pittakos

Pittakos Mytilenest (umbes 648 eKr – umbes 569 eKr) oli vanakreeka poliitik ja üks seitsmest targast.
Arvatavasti oli Pittakos aristokraatlikku päritolu. Tema ema pärines Lesbose saare ülikutest ja isa Traakia kesk- või ülemklassist. Pittakose poliitilised vastased väitsid seevastu, et ta olevat olnud madalat päritolu ning veetnud oma lapsepõlve õnnetult ja alanduses. Pittakos koolitas ennast ise ja reisis palju.
Pittakos valiti Mytilene valitsejaks peale ateenlaste sõjakäiku Lesbosele, kus Pittakos tõestas ennast eduka väejuhina.
Väidetatavasti valitses ta õigluse vaimus, edendas linna kaubandust ning koostas uusi seadusi. Näiteks andis ta välja seaduse, mis sätestas topeltkaristuse kõigi purjuspäi sooritatud kuritegude eest. 589 eKr valiti ta Mytilene "aisymnentes"'eks, kellele usaldati sisetülide ajal linnas absoluutne võim. Kui Pittakos tundis, et on oma poliitilise programmi ammendanud, astus ta omal algatusel tagasi ja veetis viimased kümme aastat lihtkodanikuna.
Ta kinkis vabaduse oma poja mõrtsukale, öeldes põhjenduseks, et "andestus on parem kui kahetsus".
Pittakose hauakivile on graveeritud epigramm: "Siiraste pisaratega leinab pühitsetud Lesbos Pittakost, kelle ta sünnitas ja kes nüüd on surnud."
Valens

Valens (täisnimi Flavius Julius Valens Augustus; 328 Cibalae – 9. august 378 Adrianoopol) oli Ida-Rooma keiser aastatel 364–378.
Ta oli keiser Valentinianus I noorem vend, kelle Valentinianus troonile saades oma kaasvalitsejaks nimetas ja Rooma riigi idaosa valitsema määras.
Tema valitsusaega iseloomustasid pidevad sise- ja väliskonfliktid: aastatel 365–366 toimunud Procopiuse mäss, alates 367. aastast konfliktid Sassaniidide riigiga ja alates 376. aastast kaitsesõda pealetungivate läänegootide vastu.
Valens langes 378. aastal toimunud Adrianoopoli lahingus, kus Rooma väed läänegootidelt hävitavalt lüüa said.
Janis Kukk

Janis Kukk (sündinud 24. juunil 1980) on Eesti ettevõtja ja riigiametnik.
Elukäik.
Haridus.
Kukk on pärit Kanepi vallast. 1998. aastal lõpetas Kanepi Gümnaasiumi.
Aastatel 1998–2001 omandas Võrumaa Kutsehariduskeskuse puidutöötlemise tehnoloogia eriala. Aastatel 2001–2005 omandas Eesti Maaülikoolis metsamajanduse eriala.
Töökäik.
3. novembrist 2004 kuulub Kukk Eesti Reformierakonda. 16. jaanuarist 2006 asus ta eelkäija Kaido Kõivu soovitusel tööle Reformierakonna Põlvamaa maakonnaorganisatsiooni arendusjuhina. Selles ametis korraldas Kukk Põlvamaal Reformierakonna tegevust Riigikogu, presidendi, Euroopa Parlamendi ja kohalike omavalitsuste volikogude valimistel. Ta töötas ametikohal 2011. aastani.
2008. aasta juulis omandas ta metsakorraldaja tunnistuse ja 2007. aastast praeguseni on ta paralleelselt poliitikaga teinud erialast tööd ka Eesti Metsakorralduse OÜ metsakorraldajana. Aastatel 2010–2014 oli ta Eesti Keskkonnauuringute Keskuse nõukogu liige.
Kukk kandideeris esmakordselt 2005. aasta kohalikel valimistel Kanepi vallas Reformierakonna koosseisus. Ta sai kaks häält ja ei osutunud valituks. 2009. aastal kohalikel valimistel valiti ta Reformierakonna esindajana 50 häälega Kanepi vallavolikogu koosseisu. Ta oli volikogus tööl 28. oktoobrist 2009 kuni 2013. aastani, olles haridus-, noorsoo- ja kultuurikomisjoni aseesimees. Ta kandideeris ka 2013. aasta ja 2017. aasta valimistel, kuid ei osanud vallavolikokku valituks.
2011. aasta maist asus Kukk tööle peaministri Andrus Ansipi nõunikuna Riigikantseleis. Ta nõustas peaministrit keskkonna-, justiits- ja sisepoliitika valdkondades. Sellele lisaks korraldas ta kodanike küsimustele vastamisi, peaministri maakonnavisiite ja poliitilisi nõupidamisi. Ta jätkas nõunikuna ka Taavi Rõivase peaministriks saamise järel 2014. aastal, kuid lahkus peaministri büroost 2016. aasta novembris, mil uueks peaministriks sai keskerakondlane Jüri Ratas.
2011. aasta detsembril valiti Kukk aastatel Eesti Reformierakonna Kanepi piirkonnaorganisatsiooni esimeheks 2012–2013. Reformierakonna piirkondade ühinemise järel 2017. aastal valiti Kanepi piirkonnaorganisatsiooni üldkoosolekul Kukk üheks juhatuse liikmeks.
2017. aastast on Kukk tegutsenud metsanduses tegutseva Landest OÜ omanikuna.
Huvid.
Kuke harrastuste seas on jalgrattasõit ja suusatamine.
Bauhof

Bauhof Group AS (varem Ehitus Service) on ehitusmaterjalide ja aiakaupade jaekaubandusettevõte, mis kasutab ka kaubamärki Aiaparadiis. 
2000. aastal asutatud ettevõttel on 13 kauplust, millega see on Eesti suurim ehitus- ja aiakaupluste kett. Ettevõttes töötab ligi 500 inimest.
Rahvusvahelisel DIY-kaubanduskontseptsioonil põhinev Bauhofi kauplustekett pakub ehitus-, viimistlus-, aia- ja kodukaupu. 
Ajalugu.
Aastal 2002 avas Ehitus Service Tallinnas oma esimese ehituskaupluse. Ehitus Service tõi turule uue kontseptsiooni ""do it yourself" " ('tee seda ise'), kus rõhk oli suurel sortimendil ja avaratel müügipindadel.
2007. aastal sai ettevõtte nimeks Bauhof (saksa keeles 'ehitushoov'). 
2010. aastal ostis Bauhof ära As Devestile kuulunud Ehitusmarketi kauplused Keilas ja Laagris ning viis need Bauhofi nime alla. 
Nüüd on Bauhof puhtalt Eesti kapitalil põhinev ettevõte.
Isekas geen

"Isekas geen" (ingliskeelse originaalpealkirjaga "The Selfish Gene") on Briti evolutsioonibioloogi Richard Dawkinsi 1976. aastal ilmunud populaarteaduslik raamat evolutsiooni mehhanismidest.
Teos on eesti keeles ilmunud kirjastuses Varrak 2014. aastal, tõlkija Lauri Laanisto, ISBN 9789985329986 .
Ameerika Sotsioloogiaassotsiatsioon

Ameerika Sotsioloogiaassotsiatsioon ("American Sociological Association"; lühend ASA) on USA mittetulundusühing, mis tegeleb sotsioloogia edendamisega. See asutati 1905 Ameerika Sotsioloogiaseltsi ("American Sociological Society") nime all.
Anton Heidrich

Anton Heidrich (4. november 1636 Tallinn – 8. mai 1692 Keila) oli Eesti vaimulik.
Ta õppis Tallinna gümnaasiumis. Immatrikuleeriti Tartu Ülikooli 15. veebruaril 1653, Greifswaldi ülikooli 26. augustil 1655, Helmstedti ülikooli 22. juunil 1657 ja Königsbergi ülikooli 16. jaanuaril 1658, ta on õppinud ka Rostocki ülikoolis. Ordineeriti 13. märtsil 1659 õpetajaks.
Ta oli aastatel 1659–1692 (kutsuti 26. jaanuaril 1659) Keila Miikaeli koguduse õpetaja; lisaks oli ta 4. veebruarist 1674 Lääne-Harju praostkonna praost ja 15. veebruarist 1674 Eestimaa konsistooriumi assessor.
Ta koostas matusetrükise piiskop Helwigi abikaasa Elisabeth Herzbergi ("Reval" 1677) ja oli üks autoritest piiskop Helwigi väljaandes "De officio Christ theses theologicae. Proponente et dirigente Jac. Helwigio." ("Reval", 1680); andis välja ühepoognalise tabel-katekismuse saksakeelse pealkirjaga: "Erklärung des ganzen Catechismus in einer Tabelle von einem Bogen auf sechs Tage, mit einem Bilde und mit Liedern zur Enklärung." Reval, 1688 (säilinud Kirjandusmuuseumi arhiivkogus). Kuulus aastal 1682 sinodil moodustatud Uue Testamendi eestikeelse tõlke käsikirja revideerimise komisjoni. Aastast 1685 kuulus Uue Testamendi tõlke revideerija hulka. Ta etendas keskset osa tülis, mis puhkes aastast 1687 Liivimaa ja Eestimaa pastorite vahel eesti kirjakeele ning piiblitõlke pärast. Aastal 1689 esitas ta revideeritud eestikeelse Uue Testamendi puhtakskirjutatult Markuse ja Luuka evangeeliumi.
Isiklikku.
Tema vend Johann Heidrich oli Harju-Jaani koguduse õpetaja.
Camporotondo di Fiastrone

Camporotondo di Fiastrone on vald Itaalias Marche maakonnas Macerata provintsis.
Fiastrone jõe kallastel asuva Camporotondo di Fiastrone kõrgus merepinnast on 335 meetrit. Asustus­tihedus on keskmiselt inimest ruutkilomeetri kohta. 
Camporotondo di Fiastrone piirneb järgmiste omavalitsusüksustega: Belforte del Chienti, Caldarola, Cessapalombo, San Ginesio, Tolentino.
Camp Bird

Camp Bird on asula Ameerika Ühendriikides Colorado osariigis Ouary maakonnas Ouray ja Telluride'i linna vahel Thistledownist läänes.
Camp Bird on endine kaevanduslinn. Tänapäeval on asulasse jäänud vähe inimesi.
Loghill Village

Loghill Village on asula Ameerika Ühendriikides Colorado osariigis Ouary maakonnas.
Elanike arv oli 2010. aasta rahvaloenduse järgi 521. Aastal 2000 oli elanike arv 311.
AC4

AC4 on Rootsi "hardcore punk"'i ansambel, mis asutati 2008. aastal Umeås.
Dallas (Colorado)

Dallas on endine asula Ameerika Ühendriikides Colorado osariigis Ouary maakonnas. Asub 3 miili (5 kilomeetri) kaugusel Ridgwayst põhjas.
Dallas asutati 1880 ja nimetati USA asendipresidendi George M. Dallase järgi.
2. aprillil 1887 ehitati läbi linna raudteeliin, mida haldas Denveri ja Rio Grande Lääne Raudteekompanii.
Colona

Colona on asula Ameerika Ühendriikides Colorado osariigis Ouary maakonnas.
Elanike arv oli 2010. aasta rahvaloenduse järgi 30.
Sneffels

Sneffels on endine asula USA-s Colorado osariigis Ouary maakonnas Camp Birdi asulast läänes.
Sneffels asutati 1875. aastal. Asula on saanud nime Mount Sneffelsi järgi.
Tippajal 1880. aastatel elas asulas umbes 2000 inimest. Osa hoonetest on säilinud.
Mount Sneffels

Mount Sneffels on mägi Ameerika Ühendriikides Colorado osariigis San Juani mägede põhjaosas. Mägi asub Mount Sneffelsi ürgloodusealal Ouray maakonnas 8 kilomeetri kaugusel Ourayst läänes. 
Mäe kõrgus on 4315 meetrit. Mägi on Ouray maakonna kõrgeim koht.
Garald Kruger

Garald Kruger (ka Harald Krüger ja Harald Kruger; 19. veebruar 1929 Leningrad – 1. detsember 2015) oli Eesti NSV raudteelane ning partei- ja riigitegelane.
Ta lõpetas aastal 1948 Tallinna 32. Keskkooli ja aastal 1953 Leningradi Raudteeinseneride Instituudi ja NLKP KK juures asuva Kõrgema Parteikooli.
Aastatel 1953–1963 töötas ta Tallinna Veduridepoos operaatorina, vedurijuhi abina, soojustehnika masinist-instruktorina ja depoo ülemana ning Eesti Raudteekonna veduriteenistuse ja energeetikamajanduse peainseneri ja ülemana.
Aastatel 1963–1974 oli ta EKP Keskkomitee tööstus- ja transpordiosakonna juhataja asetäitja ning 1974–1979 Eesti NSV autotranspordi ja maanteede ministri esimene asetäitja.
1979–1988 oli ta Eesti NSV autotranspordi ja maanteede minister ja 1988–1989 Eesti NSV Ministrite Nõukogu Riikliku Transpordikomitee esimees. Hiljem tegutses ta eraettevõtluses.
Ta oli aastatel 1956–1990 NLKP liige, ta oli EKP Keskkomitee liige. Ta oli Eesti NSV Ülemnõukogu X ja XI koosseisu saadik.
Harald Kruger suri 1. detsembril 2015 ja ta maeti 8. detsembril 2015 Metsakalmistule.
Isiklikku.
Tema tütar on ajaloolane ja ettevõtja Elvira Liiver Holmström.
Harald Krüger

Harald Krüger on mitme tuntud inimese nimi:
Nordic Association for Semiotic Studies

Nordic Association for Semiotic Studies on Põhja-Euroopa maade semiootikute akadeemiline ühing.
Selts asutati aastal 1987, haarates Soomet ja Skandinaaviamaid. Hiljem liitus ühingusse Eesti, järgnevalt ka Läti ja Leedu.
Carl Robert Jakobsoni Talumuuseum

Carl Robert Jakobsoni Talumuuseum on aastal 1948 asutatud muuseum, mis asub Vändra kihelkonnas Pärnumaal, praeguse haldusjaotuse järgi Kurgja külas Põhja-Pärnumaa vallas Pärnu maakonnas.
Muuseumi põhiülesanne on põhikirja järgi "jäädvustada Carl Robert Jakobsoni ja tema perekonna elu ning tegevust iseloomustavat ainestikku, koostöös teiste asutuste, organisatsioonide ja isikutega koguda ja säilitada 19. sajandi teise poole talupidamist ja elukeskkonda kajastavat kultuuriväärtuslikku materjali ning korraldada nende vahendamist üldsusele teaduslikul, hariduslikul ja meelelahutuslikul eesmärgil".
Alates 2018. aasta 1. jaanuarist on Carl Robert Jakobsoni Talumuuseum Sihtasutus Eesti Maaelumuuseumid struktuuriüksus.
Eesti Tuletõrjemuuseum

Eesti Tuletõrjemuuseum on 1974. aastal Eesti Vabariikliku Vabatahtliku Tuletõrje Ühingu asutatud Tallinna Tuletõrjemuuseumi õigusjärglane.
Tuletõrjemuuseumi ekspositsioon tutvustab Eesti tuletõrje ajalugu keskajast kuni tänapäevani, säilitamisel on ligemale 60 000 museaali, sealhulgas haruldasi tulekustutusvahendeid ja tuletõrjetehnikat 19.-20. sajandist .
Ajalugu.
Tuletõrjemuuseum asutati 30. oktoobril 1974 eesmärgiga populariseerida tuletõrje tegevust, uurida ja jäädvustada tuletõrje ajalugu ja tõhustada tulekahjude ennetustööd. Tegemist on ühe vanima tuletõrjemuuseumiga Ida-Euroopas.
Muuseum tegutses 2003. aastani Vana-Viru tänaval asuvas 1872. aastal ehitatud tuletõrjehoones. 1978. aastal nimetati ümber Eesti NSV Tuletõrjemuuseumiks ning aastal 1989 Eesti Tuletõrjemuuseumiks.
Aastatel 1991–2003 oli Eesti Tuletõrjemuuseum Päästeameti haldusalas ning aastatel 2003–2013 tegutses Siseministeeriumi haldusalas oleva riigiasutusena . 2007. aastal lõpetas Tallinna Tuletõrjeühing, kelle omandusse anti Vana-Viru tänava tuletõrjehoone Tuletõrjemuuseumiga pindade kasutamise lepingu. 2007. aastal reorganiseeriti Tuletõrjemuuseum Siseministeeriumi initsiatiivil "Eesti Siseturvalisuse Muuseumiks", mis tegutses oma võimaluste piires Päästeameti hoones aadressil Raua 2, kus avati teisel korrusel väike väljapanek.
Alates 1. novembrist 2013 sai muuseumist Päästeameti osa ning see kannab taas nime Eesti Tuletõrjemuuseum . Tulevikus on kavas laiendada väljapanekut Raua tänava tuletõrjehoones, muuhulgas võtta kasutusele 1939. aastal valminud voolikutorn ning laiendada ajaloolise tuletõrjetehnika väljapanekut .
Ennistuskoda KANUT

Ennistuskoda KANUT on aastal 1990 asutatud ja Kultuuriministeeriumi haldusalas tegutsev asutus, mis asub Tallinnas.
Asutuse põhiülesanne on põhikirja järgi "kultuuriväärtusega asjade uurimine, konserveerimine, restaureerimine ja digiteerimine Kultuuriministeeriumi valitsemisalasse kuuluvate riigimuuseumide tellimusel" (vaadatud 30.05.2013).
Järvakandi Klaasimuuseum

Järvakandi Klaasimuuseum on muuseum, mis asub Rapla maakonnas Kehtna vallas Järvakandi asulas. 
Muuseumi põhikirjas on sõnastatud, et teemamuuseumina on Järvakandi Klaasimuuseumi missioon koguda, hoida, uurida, säilitada ja tutvustada klaasi ajalugu Eestis, sealhulgas Eesti klaasitööstuste ajalugu. Muuseumi tegevuse eesmärk on nii kodupaiga mineviku kui kaasaja kultuuriväärtuste väljavalimine, kogumine, lahtimõtestamine ja edasiandmine ning olla selle kaudu ühiskonna kollektiivse mälu säilitajaks ja kujundajaks. Muuseum keskendub lisaks Eesti klaasitööstuste ajaloole ka Järvakandi klaasitööstuse ajaloole ja tänapäevale, Järvakandi alevi kujunemisloole ning selle kultuuri-, haridus- ja spordiloole, samuti Järvakandi ümbruskonna ajaloole.
Muuseumikompleksi kuuluvad täna kaks näitusemaja ja klaasikoja hoone. Muuseum on hooajal avatud K, N, R 11-18 ja L 11-15. Väljaspool hooaega on muuseum avatud etteteatamisel.
Belforte del Chienti

Belforte del Chienti on vald Itaalias Marche maakonnas Macerata provintsis, umbes 27 kilomeetri kaugusel provintsi keskusest edelas.
Chienti jõe kallastel asuva Belforte del Chienti kõrgus merepinnast on 347 meetrit. Asustus­tihedus on keskmiselt inimest ruutkilomeetri kohta. 
Belforte del Chienti piirneb järgmiste omavalitsusüksustega: Caldarola, Camporotondo di Fiastrone, Serrapetrona, Tolentino.
Eureka maakond

Eureka maakond ("Eureka County") on maakond USA-s Nevada osariigis.
Maakonna halduskeskus on Eureka.
Maakonna pindala on 10 286 km². Veepindala on 10 km².
2010. aasta rahvaloenduse andmetel on seal 1987 elanikku. 2000. aastal oli elanikke 1651.
Ajalugu.
Eureka maakond moodustati 1873. aastal Landeri maakonna idaosast. Maakond moodustati pärast hõbeda avastamist. Hõbedaleiukoht asus aga Austini asulast enam kui 100 miili (160 kilomeetri) kaugusel läänes. Uus kaevanduslinn asus liiga kaugel, et kasu sisse tuua, ja loodi uus maakond. Maakond on saanud nime Antiik-Kreeka väljendi "eureka" järgi, mis tähendab "olen leidnud". Seda väljendit kasutati varem Californias ja muudes kohtades. Eureka on alati olnud maakonna halduskeskus.
MTÜ Eesti Mootorispordi Ajalugu

MTÜ Eesti Mootorispordi Ajalugu (ka: "Mootorispordi Muuseum") on mittetulundusühing, mis peab Mootorispordi Muuseumi (MOMU) Ellamaa elektrijaamas.
Ühing asutati 2002. aastal.
Ühing on liitunud Eesti Muuseumide Infosüsteemiga (MuIS).
Mõniste Talurahvamuuseum

Mõniste Talurahvamuuseum (endise nimega "Mõniste muuseum") on Eesti vanim vabaõhumuuseum. Muuseum asub Võru maakonnas Rõuge vallas Kuutsi külas. 
Muuseumile pani aluse Alfred Lepp 1948. aastal.
Mõniste Talurahvamuuseumis näeb sealse kandi rahva elu-olu kiviajast kuni 20. sajandi keskpaigani. Näha saab püstkodasid, rehielamut, aitasid, suitsusaunasid. Muuseumi osaks on 80 aastat tagasi talumeeste loodud ühistu kauplus, mis suleti enne Teist maailmasõda, kuid tegutseb nüüd taas külapoena, kus on taasloodud omaaegne poeinterjöör.
Aastast 1961 oli muuseum Kreutzwaldi memoriaalmuuseumi filiaal. Alates 2015. aastast kuulub muuseum Võru Instituudi muuseumiosakonda. Muuseum on üks neljast Vana-Võromaa muuseumist: Dr. Fr. R. Kreutzwaldi memoriaalmuuseum, Võrumaa Muuseum, Karilatsi Vabaõhumuuseum.
Baldwini maakond (Alabama)

Baldwini maakond ("Baldwin County") on maakond USA-s Alabama osariigis.
Maakonna halduskeskus on Bay Minette ja suurim linn Daphne.
Maakonna pindala on 5250 km². Veepindala on 1115 km².
Elanike arv oli 2010. aasta rahvaloenduse järgi 182 265. Aastal 2000 oli elanikke 140 415.
Ajalugu.
Baldwini maakond moodustati pärast 21. detsembril 1809 ehk 10 aastat enne Alabama osariigi loomist. Enne seda oli maakond kuni 1817. aastani kuulunud Mississippi territooriumi valdusse. Maakond on nime saanud senaator Abraham Baldwini järgi.
Stockholmi Ülikool

Stockholmi Ülikool (rootsi keeles "Stockholms universitet") on riiklik ülikool Stockholmis.
See on Skandinaavia üks suuremaid ülikoole.
Kõrgkoolina asutati see 1878. aastal nimega "Stockholms högskola", ülikooli staatus saadi 1960. aastal.
Stockholmi ülikool on vanuselt neljas riiklik ülikool Rootsis.
Verni Leivak

Verni Leivak (sündinud 12. jaanuaril 1966) on Eesti ajakirjanik.
Ta on töötanud ajalehtedes Õhtuleht ja Postimees, nädalakirjas Naisteleht ning teinud kaastööd ka muudele väljaannetele. 
Aastatel 1999–2001 oli ta Kanal 2 saatesarjade "Elu-Extra" ja "Suvelood" saatejuht.
Rituparno Ghosh

Rituparno Ghosh (bengali keeles ঋতুপর্ণ ঘোষ; 31. august 1963 – 30. mai 2013) oli India filmirežissöör.
Ta õppis majandusteadust ja töötas seejärel reklaamibüroos. Aastal 1992 valmis tema esimene film "Hirer Angti".
Arquímedes Herrera

Arquímedes Herrera (8. august 1935 – 30. mai 2013) oli Venezuela jooksja.
Ta võitis mitu sprindialade medalit Panameerika mängudel ja Kesk-Ameerika mängudel.
Vina Mazumdar

Vina Mazumdar (28. märts 1927 Kolkata – 30. mai 2013 New Delhi) oli India naisõiguslane.
Ta sündis keskklassi peres viienda lapsena. Tema isa oli insener.
1962. aastal sai ta Oxfordi ülikoolist doktorikraadi.
Ramón Aguirre Suárez

Ramón Alberto Aguirre Suárez (18. oktoober 1944 – 29. mai 2013) oli Argentina jalgpallur.
Aastatel 1968 ja 1969 võitis ta klubi Estudiantes de La Plata koosseisus Kontinentidevahelise karika.
Ta on mitteametlikult valitud Argentina kõige vägivaldsemaks jalgpalluriks.
Maastrichti Ülikool

Maastrichti Ülikool (varasema nimega "Limburgi Riigiülikool", hollandi keeles "Rijksuniversiteit Limburg") on Maastrichtis 1976. aastal asutatud ülikool.
Cliff Meely

Cliff Meely (10. juuli 1947 – 29. mai 2013) oli Ameerika Ühendriikide korvpallur.
Ta viskas sarjas NBA aastatel 1971–1976 Houston Rocketsis ja Los Angeles Lakersis mängides kokku 2658 punkti.
Franca Rame

Franca Rame (sünninimi Franca Pia Rame; 18. juuli 1928 Parabiago – 29. mai 2013 Milano) oli Itaalia näitleja, näitekirjanik ja poliitik.
Ta oli abielus Dario Foga. Nende poeg on Jacopo Fo.
Aastatel 2006–2008 kuulus ta Itaalia senatisse.
Baldwini maakond

Baldwini maakond ("Baldwin County") on maakond USA-s Georgia osariigis. 
Maakonna halduskeskus ja suurim linn on Milledgeville. 
Maakonna pindala on 694 km². Veepindala on 23 km². 
Elanike arv oli 2010. aasta rahvaloenduse järgi 46 377. Aastal 2000 oli elanike arv 44 700. 
Ajalugu.
Baldwini maakond moodustati 11. mail 1803. aastal. Maakond on saanud nime ühe Ameerika Ühendriikide rajaja Abraham Baldwini järgi.
Harrise maakond (Texas)

Harrise maakond ("Harris County") on maakond USA-s Texase osariigis.
Maakonna halduskeskus ja suurim linn on Houston.
Maakonna pindala on 4605 km². Veepindala on 127 km².
Elanike arv oli 2020. aasta rahvaloenduse järgi 4 731 145. Aastal 2010 oli elanikke 4 092 459 ja 2000. aastal 3 400 578. Elanike arvult on see Californias asuva Los Angelese maakonna ja Illinoisi osariigis asuva Cooki maakonna järel kolmandal kohal.
Ajalugu.
Harrise maakond moodustati 22. detsembril 1836. Maakond on saanud nime ühe maakonna varajase asuniku John Richardson Harrise järgi.
Elektrotehniliste suuruste ja mõõtühikute loend

Loend sisaldab elektrotehnikas kasutatavate elektriliste ja magnetiliste suuruste ning ühikute nimesid ja tähiseid.
Elektrotehnika tähiste standardeid.
Standardisarjas IEC 60027 "Elektrotehnikas kasutatavad tähised":
Standardisarjas "Suurused ja ühikud":
Harrise maakond (Georgia)

Harrise maakond ("Harris County") on maakond USA-s Georgia osariigis. 
Maakonna halduskeskus on Hamilton ja suurim linn West Point. 
Maakonna pindala on 1225 km². Veepindala on 24 km². 
Elanike arv oli 2010. aasta rahvaloenduse järgi 32 024. Aastal 2000 oli elanike arv 23 695. 
Ajalugu.
Harrise maakond moodustati 14. detsembril 1827. aastal 71. maakonnana Georgia osariigis. Maakond on saanud nime advokaadi ja Savannah' linnapea Charles Harrise järgi.
Chambersi maakond (Texas)

Chambersi maakond ("Chambers County") on maakond USA-s Texase osariigis.
Maakonna halduskeskus on Anahuac.
Maakonna pindala on 2258 km². Veepindala on 707 km².
Elanike arv oli 2010. aasta rahvaloenduse järgi 35 096. Aastal 2000 oli elanike arv 26 031.
Ajalugu.
Chambersi maakond moodustati 1858. aastal Jeffersoni ja Liberty maakonna osadest. Maakond on saanud nime advokaat Thomas Jefferson Chambersi järgi.
Chambersi maakond

Chambersi maakond ("Chambers County") on maakond USA-s Alabama osariigi idaosas. Idas piirneb maakond Georgia osariigiga.
Maakonna halduskeskus on LaFayette ja suurim linn Valley.
Maakonna pindala on 1560 km². Veepindala on 17 km².
Elanike arv oli 2020. aasta rahvaloenduse järgi 34 772. Aastal 2010 oli elanikke 34 215 ja 2000. aastal 36 583.
Ajalugu.
Chambersi maakond moodustati 18. detsembril 1832. Maakond on saanud nime Alabama senaatori Henry H. Chambersi järgi.
Lincolni maakond (New Mexico)

Lincolni maakond ("Lincoln County") on maakond USA-s New Mexico osariigis.
Maakonna halduskeskus on Carrizozo ja suurim linn Ruidoso.
Maakonna pindala on 12 512 km². Veekogusid ei ole.
Elanike arv oli 2010. aasta rahvaloenduse järgi 20 497. Aastal 2000 oli elanike arv 19 411.
Ajalugu.
Lincolni maakond moodustati 1869. aastal.
Paapua Uus-Guinea riigipeade loend

Paapua Uus-Guinea riigipeade loendi eesmärk on loetleda Paapua Uus-Guinea riigipead alates riigi iseseisvumisest 1975. aastal.
Tulenevalt sellest, et Paapua Uus-Guinea kui Rahvaste Ühenduse liikmesriik tunnustab oma riigipeana Suurbritannia monarhi, on Paapua Uus-Guinea riigipead leitavad Suurbritannia riigipeade loendist. Seni on Paapua Uus-Guineal olnud üks kuninganna, Elizabeth II, ja alates 8. septembrist 2022 kuningas Charles III.
Kohapeal esindab Suurbritannia monarhi kindralkuberner, kelle nimekirja leiab Paapua Uus-Guinea kindralkuberneride loendist.
Just One Look

"Just One Look" (eestikeelse pealkirjaga "Vaid üks pilk") on USA R&amp;B lauljate Doris Troy (kasutas pseudonüümi Doris Payne) ja Gregory Carrolli kirjutatud laul. 1963. aastal jõudis laul Doris Troy esitatuna USA singliedetabelis 10. kohale.
Hiljem on lugu kaverdanud näiteks the Hollies, the Buggs (ka pealkirjaga "Soho Mash"), Major Lance, Anne Murray, Linda Ronstadt, Lynda Carter, Faith Hope and Charity, Bee Gees, Mark Farner, Lulu, Harry Nilsson ja Bryan Ferry.
Eestikeelsete sõnade autor on Silvi Vrait ja tema seda ka koos ansambliga Fix esitas.
Macerata

Macerata on linn ja vald Itaalias Marche maakonnas, samanimelise provintsi keskus. Asustus­tihedus on keskmiselt inimest ruutkilomeetri kohta. Macerata sai linnaõigused paavst Johannes XXII-lt 1320. aastal. 
Haldus.
Macerata piirneb järgmiste omavalitsusüksustega: Appignano, Corridonia, Montecassiano, Montelupone, Morrovalle, Pollenza, Recanati, Tolentino, Treia.
Macerata halduspiires asuvad järgmised asumid ja paigad: Sforzacosta, Piediripa, Villa Potenza; Madonna del Monte, Montanello, Pieve.
Loodus.
Macerata asub Potenza ja Chienti jõe orgude vahelisel kõrgendikul, 315 meetri kõrgusel merepinnast. Maceratast 30 km kaugusel läänes on Aadria mere rannik, umbes 60 km kaugusel idas Umbria-Marche Apenniinid.
Ajalugu.
Macerata koloniseeriti III–II sajandil e.m.a. roomlaste poolt, kes rajasid praeguse Villa Potenza kohale Helvia Recina koloonia. I sajandi Plinius Vanema "Loodusloo" ("Naturalis historia") III raamatus on märgitud "Ricina" kohta, et see asub "via Salaria Gallica" ääres. 
205. aastal nimetas Septimius Severus asula oma eelkäija, Publius Helvius Pertinaxi auks Helvia Recina Pertinaxiks. Helvia Recina purustati läänegootide poolt V-VI sajandil.
Haridus.
Maceratas asub 1290. aastal asutatud Macerata Ülikool ("Università degli Studi di Macerata").
Valter Hallmägi

Valter Hallmägi (kuni 1935 Grauberg; 10. november 1930 Narva – 7. veebruar 1996 Tallinn) oli Eesti NSV riigi- ja parteitegelane.
Ta õppis aastatel 1944–1950 Vändra Keskkoolis.
Ta oli Eesti NSV Ülemnõukogu VII, VIII, X ja XI koosseisu saadik.
Valter Hallmägi suri 7. veebruaril 1996 Tallinnas ja maeti 17. veebruaril 1996 Metsakalmistule.
Võlla vald

Võlla vald oli vald Pärnu kreisi Audru kihelkonnas ja Pärnu maakonnas. Vald moodustati 1866. aastal. Vallamaja asus Kihlepa külas.
Vallas sündis Vabadussõjas osalenud vedurijuht Georg Suurevälja.
1939. aasta vallareformiga moodustati Võlla, Audru ja Koonga vallast Audru vald.
Ergo Eessaar

Ergo Eessaar (sündinud 31. oktoober 1990) on eesti endine jalgpallur (poolkaitsja), kes mängis Eesti klubis Tartu SK 10.
Forsythi maakond (Põhja-Carolina)

Forsythi maakond ("Forsyth County") on maakond USA-s Põhja-Carolina osariigis.
Maakonna halduskeskus ja suurim linn on Winston-Salem.
Maakonna pindala on 1070 km². Veepindala on 8 km².
Elanike arv oli 2010. aasta rahvaloenduse järgi 350 670. Aastal 2000 oli elanike arv 306 067.
Ajalugu.
Forsythi maakond moodustati 16. jaanuaril 1849 Stokesi maakonna osast. Maakond on saanud nime kolonel Benjamin Forsythi järgi, kes hukkus 1812. aasta sõjas.
Forsythi maakond

Forsythi maakond ("Forsyth County") on maakond USA-s Georgia osariigis. 
Maakonna halduskeskus ja suurim linn on Cumming. 
Maakonna pindala on 641 km². Veepindala on 56 km². 
Elanike arv oli 2010. aasta rahvaloenduse järgi 175 511. Aastal 2000 oli elanike arv 98 407. 
Ajalugu.
Forsythi maakond moodustati 3. detsembril 1831. aastal Cherokee maakonna osast. Maakond on saanud nime Georgia kuberner John Forsythi järgi.
Alleghany maakond (Põhja-Carolina)

Alleghany maakond ("Alleghany County") on maakond USA-s Põhja-Carolina osariigis.
Maakonna halduskeskus on Sparta.
Maakonna pindala on 611 km². Veepindala on 3 km².
Elanike arv oli 2010. aasta rahvaloenduse järgi 11 155. Aastal 2000 oli elanike arv 10 677.
Ajalugu.
Alleghany maakond moodustati 1859. aastal Ashe'i maakonna osast. Maakond on saanud nime Allegheny mägede järgi.
Elmu Peek

Elmu Peek (4. oktoober 1936 Läänemaa – 31. august 2017) oli Eesti NSV partei- ja riigitegelane ning Eesti omavalitsustegelane.
Ta lõpetas 1954. aastal Haapsalu Pedagoogilise Kooli ja 1965. aastal Eesti Põllumajanduse Akadeemia agronoomina.
Ta töötas aastatel 1954–1956 õpetajana Kaali 7-klassilises Koolis. 1956–1957 töötas ta aseesimehena Haapsalu rajooni Kangelase kolhoosis. 1959–1962 töötas ta õpetajana Haapsalu Töölisnoorte Keskkoolis ja Haapsalu Sanatoorses Internaatkoolis. 
Tegevus ELKNÜ-s, NLKP-s ja muudes Nõukogude organites.
1958–1990 NLKP liige, on hiljem kuulunud EKP Keskkomitee ridadesse 
Aastast 1990 töötas ta Harju Maavalitsuse kantselei juhatajana.
Isiklikku.
Tema hobid olid filateelia ja loodusvaatlused.
Civitanova Marche

Civitanova Marche (ladinakeelne nimi "Cluentum") on linn ja vald Itaalias Marche maakonnas Macerata provintsis. Civitanova Marche on elanike arvu poolest Macerata järel provintsis teisel kohal. Asustus­tihedus on keskmiselt inimest ruutkilomeetri kohta.
Civitanova Marche piirneb järgmiste omavalitsusüksustega: Montecosaro, Porto Sant'Elpidio, Potenza Picena, Sant'Elpidio a Mare.
Civitanova jaguneb seitsmeks linnaosaks: Keskus ("Centro"), San Gabriele, Fontespina, Risorgimento, San Marone, Santa Maria Apparente ja Civitanova Alta.
Loodus.
Aadria mere kaldal asuva Civitanova Marche kõrgus merepinnast on 3 kuni 223 meetrit. Lõunapiiril suubub Aadria merre Chienti jõgi (antiikajal "Cluentus").
Ajalugu.
Civitanova rajati ("Cluana" nime all) Chienti jõe suudmesse itali hõimude poolt arvatavasti 8. sajand eKr
Alates 6. sajand eKr II poolest oli Chienti suudmest põhja poole jääv Aadria mere rannik merd kaubateena kasutavate kreeklaste poolt kasutusel maabumiskohana.
Maa vallutati roomlaste poolt aastal 268 eKr. Aastal 50 rajasid roomlased Cluana lähistel asuvale mäele asunduse, mis sai nimeks "Cluentis Vicus" (praegune Civitanova Alta linnaosa). Cluana purustati läänegootide poolt.
Porto Civitanova ja Civitanova Alta (ühendati Civitanova Marche halduspiiridesse 1938. aastal) said linnaõigused paavst Leo XII poolt 18. detsembril 1828.
Infrastruktuur.
Raudtee.
Civitanovat läbib Aadria mere rannikul kulgev Anconat Otrantoga ühendav Aadria raudteeliin.
Sadam.
2011. aastal taastati pärast pikka vaheaega katamaraaniühendus Horvaatia Šibeniki sadamaga.
Alleghany maakond (Virginia)

Alleghany maakond ("Alleghany County") on maakond USA-s Virginia osariigis.
Maakonna halduskeskus on Covington.
Maakonna pindala on 1155 km². Veepindala on 3 km².
Elanike arv oli 2010. aasta rahvaloenduse järgi 16 250. Aastal 2000 oli elanike arv 12 926.
Ajalugu.
Alleghany maakond moodustati 5. jaanuaril 1822 Botetourti, Bathi ja Monroe maakonna osadest. Maakond on saanud nime Alleghany mägede järgi.
Wilkinsoni maakond (Georgia)

Wilkinsoni maakond ("Wilkinson County") on maakond USA-s Georgia osariigis. 
Maakonna halduskeskus on Irwinton ja suurim linn Gordon. 
Maakonna pindala on 1171 km². Veepindala on 14 km². 
Elanike arv oli 2010. aasta rahvaloenduse järgi 9563. Aastal 2000 oli elanike arv 10 220. 
Ajalugu.
Wilkinsoni maakond moodustati 11. mail 1803. aastal 29. Georgia maakonnana. Maakond on saanud nime Louisiana territooriumi esimese kuberneri James Wilkinsoni järgi.
Wilkinsoni maakond

Wilkinsoni maakond ("Wilkinson County") on maakond USA-s Mississippi osariigis.
Maakonna halduskeskus on Woodville ja suurim linn Centreville.
Maakonna pindala on 1781 km². Veepindala on 28 km².
Elanike arv oli 2010. aasta rahvaloenduse järgi 9878. Aastal 2000 oli elanike arv 10 312.
Ajalugu.
Wilkinsoni maakond moodustati 30. jaanuaril 1802. aastal Adamsi maakonna osast. Maakond on saanud nime USA poliitik ja Louisiana Territooriumi kuberner James Wilkinsoni järgi.
Kuno Todeson

Kuno Todeson (ka Kuno Todesson; 26. mai 1924 Tallinn – 6. mai 2022) oli Eesti NSV riigitegelane ja kaubandusjuht. 
Kuno Todeson sündis Eestis, kuid kolis 1927. aastal vanematega NSV Liitu, Leningradi. 
Ta mobiliseeriti NSV Liidus 1942. aastal ja võttis osa Teisest maailmasõjast 8. Eesti Laskurkorpuse 249. Eesti Laskurdiviisi 917. laskurpolgu koosseisus. Ta lõpetas aastal 1953 keskkooli ja aastal 1959 Moskva Nõukogude Kaubanduse Kaugõppeinstituudi.
Ta töötas aastatel 1947–1950 Tallinna Kalinini rajooni TSN Täitevkomitee ja Tallinna Linna Töörahva Saadikute Nõukogu Täitevkomitee kaubandusosakonna juhatajana, aastatel 1955–1957 Pärnu Kaubastu direktorina, aastatel 1957–1960 Eesti NSV Kaubandusministeeriumi kaubanduse organiseerimise osakonna juhatajana. 
Aastatel 1960–1963 oli ta Eesti NSV kaubandusministri asetäitja, aastatel 1963–1989 Eesti NSV kaubandusminister.
Ta oli aastast 1948 NLKP liige ja 1966–1990 ka EKP Keskkomitee liige. 
Samuti oli ta Eesti NSV Ülemnõukogu VII, VIII, IX, X ja XI koosseisu saadik. Tema hobiks oli maalimine.
Guadalupe maakond (New Mexico)

Guadalupe maakond ("Guadalupe County") on maakond USA-s New Mexico osariigis.
Maakonna halduskeskus on Santa Rosa.
Maakonna pindala on 7853 km². Veepindala on 3 km².
Elanike arv oli 2010. aasta rahvaloenduse järgi 4687. Aastal 2000 oli elanike arv 4680.
Ajalugu.
Guadalupe maakond moodustati 26. veebruaril 1891 San Migueli maakonna lõunaosast.
Max Hebeisen

Max Hebeisen (27. juuni 1947 Bern – 10. jaanuar 2023) oli Šveitsi poksija.
Hebeisen oli kokku kahekordne Šveitsi meister II kergekeskkaalus (kuni 67 kg) aastatel 1965 ja 1967.
Hebeisen osales II kergekeskkaalus (kuni 67 kg) 1968. aasta México olümpiamängude poksivõistlustel, kuid kaotas 3. ringis oma kohtumise ja jäi edasisest medaliheitlusest välja.
Hebeisen osales II kergekeskkaalus (kuni 67 kg) 17. Euroopa meistrivõistlustel (Rooma, 1967), kuid kaotas veerandfinaalis hilisemale pronksmedalivõitjale István Gálile (Ungari) ja jäi edasisest medaliheitlusest välja.
Guadalupe maakond

Guadalupe maakond ("Guadalupe County") on maakond USA-s Texase osariigis.
Maakonna halduskeskus on Seguin.
Maakonna pindala on 1849 km², millest 8 km² moodustab veepindala.
Elanike arv oli 2010. aasta rahvaloenduse järgi 131 533. Aastal 2000 oli elanike arv 89 203.
Ajalugu.
Guadalupe maakond moodustati 1846. aastal Bexari ja Gonzalese maakonna osadest. Maakond on saanud nime Guadalupe jõe järgi.
Felix (eesnimi)

Felix on mehenimi. See tähendab ladina keeles 'õnnelik'.
1. jaanuari 2024 seisuga oli Eestis eesnimi Felix 79 mehel. Felix oli populaarsuselt 770. mehenimi. Felix oli keskmiselt 30 aasta vanune (mediaanvanus oli 26). Kõige populaarsem oli eesnimi Felix vanuserühmas 0–4, kus neid oli 10 000 elaniku kohta 1,86.
Raido Leokin

Raido Leokin (sündinud 5. märtsil 1992 Keilas) on Eesti jalgpallur (poolkaitsja), kes mängib Eesti jalgpalliklubis Keila JK.
Eesti meister tai poksis 2011, 2012. 
Eesti meister kikkpoksis 2012.
Nõukogude Sõdur

Nõukogude Sõdur oli Tallinnas 1. jaanuarist 1948 kuni 15. juunini 1956 ilmunud eestikeelne ajaleht.
Ajaleht ilmus kolm korda nädalas.
Wilfried Härle

Wilfried Härle (sündinud 6. septembril 1941 Heilbronnis) on Heidelbergi ülikooli süstemaatilise teoloogia emeriitprofessor, üks saksa keeleruumi vanema põlvkonna mõjukaim evangeelne teoloog ja eetik.
Härle õppis evangeelset teoloogiat Heidelbergi ja Erlangeni ülikoolis, promotsioon 1969 Bochumi ülikoolis (uurimusega ""Varase" Karl Barthi teoloogia suhe Martin Lutheri teoloogiaga"), habilitatsioon (professuuri taotlemiseks vajalik teine monograafia) 1973 Kieli ülikoolis ("Olemine ja arm – ontoloogia Karl Barthi kiriklikus dogmaatikas").
Härle oli 1977–1978 dotsent Groningeni ülikoolis Hollandis, 1978–1995 teoloogia ajaloo ja süstemaatilise teoloogia professor Marburgi ülikoolis, 1995–2006 süstemaatilise teoloogia (rõhuasetusega eetikal) professor Heidelbergi ülikoolis.
Härle kuulus 2002–2005 Saksa Riigipäeva uurimiskomisjoni "Kaasaegse meditsiini eetika ja õigus" ja oli 1997–2010 Saksamaa Evangeelse Kiriku eetikakomisjoni (Kammer für Öffentliche Verantwortung) esimees.
Karl Madsen

Karl Madsen, õieti Carl Johan Wilhelm Madsen (22. märts 1855 Kopenhaagen – 16. aprill 1938 Kopenhaagen) oli taani kunstnik ja kunstiajaloolane. Pärast Skageni maalijate rühmitusest lahkumist töötas ta Taani Kuningliku Kunstiakadeemia muuseumi direktorina (1911–1915). 
Elukäik.
Karl Madsen sündis Kopenhaagenis kunstnike peres. Pärast riikliku gümnaasiumi Sorø Akadeemia lõpetamist astus ta 1871. aastal Christian Vilhelm Nielseni kunstikooli. Aastatel 1872–1876 õppis Madsen Taani Kuninglikus Kunstiakadeemias ja 1876–1879 Pariisis.
Karl Madseni kujunemisele maalikunstnikuna avaldasid tugevat mõju muutused 1870. aastate Taani kirjandus- ja kunstielus. Seni valitsenud romantismi asemele astusid naturalism ja realism, mille eesotsas olid Taanis kirjandusteadlane Georg Brandes, kelle loenguid ta Kopenhaageni Ülikoolis kuulas, ning maalikunstnikust luuletaja Holger Drachmann, kes avaldas oma radikaalseid vaateid taani kunsti kohta ning pettumust kunstiakadeemias õpetatava üle. 1871. aasta suvel läks Holger Drachmann Skagenisse, linnakesse Jüüti poolsaare põhjaservas, et maalida sealset ümbrust ja kohalikke kalureid. Peaaegu samal ajal läks sinna suvitama ja maalima ka Karl Madsen.
Esimesel õpinguaastal kunstiakadeemias õppis ta koos Michael Ancheriga, kes Madsenit 1874. aasta juulis, mil too Skagenis viibis, veenis ühinema Skageni maalijate rühmitusega. Nimelt andis Madsen seal parajasti maalitunde Anna Brøndomile (hiljem Anna Ancher). Madseni aastatel 1873–1874 ja 1879–1880 valminud maalid annavad tunnistust sellest, et ta oli Skageni maalijate seas üks silmapaistvamaid. Tema portreemaalides oli Michael ja Anna Ancheri ning Christian Krohgi loodud portreedega võrreldes rohkem elutruudust, kuid neis puudus virtuoossus ja rikkalik värvigamma, mis olid iseloomulikud Peder Severin Krøyeri, Viggo Johanseni ning Rootsi ja Norra kunstnike teostele. Karl Madseni kõige kuulsamateks teosteks peetakse tema viimasel Pariisi-aastal valminud töid. Tollal avaldasid talle mõju Barbizoni koolkonna kunstnike ja Édouard Manet' teosed. Kuid Madseni piltidel – erinevalt impressionistide erksavärvilistest, naturalismi mõjusugemetega maalidest – on tumedad ja tuhmid värvid. 
Lõhe kunstiakadeemias õpitu ja uue kunstivoolu vahel, samuti kunstnikueluga kaasnevad majandusraskused mõjutasid Madseni otsust, kui ta kaalus tulevikuplaane ning eelistas kutselise kunstniku rollile kutselise kirjamehe oma. Holger Drachmanni soovitusel sai temast 1881. aastal väljaande Dagavisen kunstiarvustaja. Kirjutades sageli artikleid päevalehte Politiken ja teistesse ajalehtedesse, sai Madsenist Taani üks mõjukamaid kunstikriitikuid. Samas sai temast rahvusvaheliselt tunnustatud ekspert Madalmaade kunsti alal; ka kirjutas ta esimese tutvustava raamatu jaapani kunstist (1885). Karl Madseni algatusel hinnati ümber 19. sajandi I poole taani kunst, väärtustades seda senisest enam. Sellele aitas omakorda kaasa tema 1895. aastal kirjutatud monograafia noorena surnud kunstnikust Johan Lundbyegist. 
1928. aastal sai Karl Madsenist Skageni muuseumi direktor.
Stigma (täpsustus)

Sõnal "stigma" on mitu tähendust:
Stigma on taime emakasuudme ladinakeelne nimetus.
"Stigma" on Erving Goffmani teos.
Rahvusvaheline Sotsioloogiaassotsiatsioon

Rahvusvaheline Sotsioloogiaassotsiatsioon (inglise "International Sociological Association"; lühend ISA) on sotsioloogia ja sotsiaalteaduste alane teaduslik mittetulundusühing. 
See on rahvusvaheline organisatsioon, millel on umbes 4500 üksikliiget ja 45 kollektiivliiget 167 riigist. 
ISA asutati 1949 UNESCO egiidi all.
Otepää gümnaasiumi muuseum

Otepää gümnaasiumi muuseum on muuseum, mis asub Otepääl. 
Muuseumi põhieesmärke on koguda ja säilitada sealse hariduseluga seotud materjale. 
Muuseumis on viis alakogu: ajalehe väljalõiked, fotokogu, uurimistööde kogu, dokumentide kogu, esemekogu.
Aadriraud

Aadriraud ehk aadrikirves on kirvetaoline terariist, millel on vinnastatud vedru ja kirvetaoline teravik. Aadriraua abil tehti aadrilaskmisel veresoonde haav.
Kupuraud

Kupuraud on kirvetaoline raudtera ja raudvarrega terariist. Kupuraua abil tehti kupulaskmisel nahasse haavakesi. 
Kupuraua asemel on hiljem kasutatud ka tõhusamat seadet – kupumasinat.
Kupusarv

Kupusarv ehk kupp on veisesarvest tehtud ravivahend, mida kasutati rahvameditsiinis kupupanemisel. 
Tänapäeval asendavad kupusarve keraja kujuga kupuklaasid.
Adratald

Adratald ehk adraking (ka jalaslohisti) on endisaegne lühikesest lauatükist koosnev vahend (jalas), mille peal veeti atra tema tööasendis. Jalase eesotsas oli raudaas või puust pesa, kuhu lükati adranina. Adratalda kasutati Eestis koos rauast hõlmadraga 19. sajandi II poolel ja 20. sajandi algul, oli tuntud ka teistes Euroopa riikides.
Välislingid.
Adratald, ERM A 531:9, Eesti Rahva Muuseum,
Aganik

Aganik ehk aganaladu (ka: "agerik", "kõlk", lõunaeesti murretes ka: "kõlgus") on talurahvaarhitektuuris rehielamus või rehetoas ruum, kus hoiti aganaid.
Ai (riideosa)

Ai (murdes ka "aiapael", "kördipael") on seeliku alläärde õmmeldav, enamasti punasest villasest lõngast palmitsetud või punutud kitsas (0,5–1 cm) äärispael. See oli seeliku kaunistuseks ning ääre kaitseks kulumise vastu. 
Haualeidude järgi oli ai Eestis tuntud juba 14. sajandil.
Aislohisti

Aislohisti on kahest tagaosas ristpuudega ühendatud pikast aisast koosnev veovahend, üks lohisti liike.
Koorem pandi ristpuudele ning lohistit kasutati suvisel ajal teedeta aladel. Lohistit veeti hobusega, heinamaadel ka käsitsi. 
Oli Euroopas levinud veel 19. sajandil. Eestis kasutati harva, mõnevõrra tuntum oli aislohisti Alutagusel.
Sierra maakond (New Mexico)

Sierra maakond ("Sierra County") on maakond USA-s New Mexico osariigis.
Maakonna halduskeskus ja suurim linn on Truth or Consequences.
Maakonna pindala on 10 971 km². Veepindala on 145 km².
Elanike arv oli 2010. aasta rahvaloenduse järgi 11 988. Aastal 2000 oli elanike arv 13 270.
Ajalugu.
Sierra maakond moodustati 1884. aastal.
Sierra maakond

Sierra maakond ("Sierra County") on maakond USA-s California osariigis Sierra Nevadas. 
Maakonna halduskeskus on Downieville ja suurim linn Loyalton. 
Maakonna pindala on 2490 km², millest 20 km² moodustab veepindala. 
Elanike arv oli 2010. aasta rahvaloenduse järgi 3240. Aastal 2000 oli elanike arv 3555. 
Ajalugu.
Sierra maakond moodustati 1852. aastal Yuba maakonna osadest. Maakond on saanud nime Sierra Nevada mäestiku järgi. Kullapalaviku ajal (1848-1860) asus Sierra maakonda üle elama 16 000 kaevuri. Enamik kullaleukohti asus Yuba jõeharul.
Davidsoni maakond (Põhja-Carolina)

Davidsoni maakond ("Davidson County") on maakond USA-s Põhja-Carolina osariigis.
Maakonna halduskeskus on Lexington.
Maakonna pindala on 1469 km². Veepindala on 39 km².
Elanike arv oli 2010. aasta rahvaloenduse järgi 149 331. Aastal 2000 oli elanike arv 147 246.
Ajalugu.
Davidsoni maakond moodustati 1822. aastal Rowani maakonna osast. Maakond on saanud nime brigaadikindral William Lee Davidsoni järgi.
Davidsoni maakond

Davidsoni maakond ("Davidson County") on maakond USA-s Tennessee osariigis.
Maakonna halduskeskus on Nashville.
Maakonna pindala on 1362 km², millest 62 km² moodustab veepindala.
Elanike arv oli 2010. aasta rahvaloenduse järgi 626 681. Aastal 2000 oli elanike arv 626 681.
Ajalugu.
Davidsoni maakond moodustati 18. aprillil 1783. aastal Washingtoni maakonna osast. Maakond on saanud nime kindral William Lee Davidsoni järgi.
Ajujaht

Ajujaht (ka aju) on jahipidamise viis, mille korral ajajad piiravad ulukid mingisse maa-alasse, kust neid saavad kas kütid lasta või kus ulukid ise satuvad püünistesse.
Orane

Orane (ukraina keeles Оране) on küla Ukrainas Kiievi oblastis Ivankivi rajoonis. Elanike arv on 624. Pindala on 3,1 km².
Georg Kull

Georg August Kull (10. mai 1904 Tallinn – 29. juuli 1970 New York) oli eesti arst.
Ta võttis Vabadussõjast osa õppursõdurina ja lõpetas aastal 1923 Tallinna Linna Poeglaste Humanitaargümnaasiumi. Samal aastal astus ta Tartu Ülikooli arstiteaduskonda, kus katkestustega õppides lõpetas aastal 1933 arsti astme väärilisena. Akadeemiliselt kuulus ta korporatsiooni "Sakala".
Ta alustas aastal 1933 tööd Tartu Ülikooli närvi- ja vaimuhaiguste kliiniku nooremassistendina, kuid siirdus aastal 1934 Tallinna, kus avas eravastuvõtu närvi- ja naistehaiguste alal. Samal ajal oli ta ka sõjaväearstina tegev ja töötas aastal 1939 lennuväebaasi arstina, omandades aastal 1940 meditsiiniteenistuse leitnandi auastme. Aastatel 1940–1944 oli ta närvi- ja naistehaiguste arstiks Tallinnas.
Aastal 1944 põgenes ta Saksamaale, aastal 1953 töötas ta veel Saksamaal Münchenis oma erialal. Aastal 1958 siirdus ta USA-sse.
Dr. Georg Kull suri 29. juulil 1970 New Yorgis USA-s.
Auk (loomapüünis)

Auk (lõunaeesti murretes ka: "haud") on maapinda kaevatud ja millegagi kaetud (nt okstega) süvend (auk), kuhu peaks sisse kukkuma loom. 
Aukudega püügiviisi nimetatakse augupüügiks.
Eesti alal püüti aukudega eriti hunte (hundiauk); esimesed teated Eesti ala aukude kohta pärinevad 14. sajandist.
Aun

Aun (põhjaeesti murretes ka "rõuk", Saaremaal ja läänemurdes "mügam") on kaarjas või piklik maale paigaldatud kuhik .
Aun tehti enamasti aluspuudeta ja võis olla moodustatud suviviljast, niiskest heinast, põhust, turbast, mätastest või kartulitest. Suviviljaaunad tehti kuni kahest rööbitisest vihureast, mis kaeti põiki pandud kattevihkudega. Aunas võis olla kuni 100 vihku. Lääne-Eestis kasutati toestamiseks vitstest kaari paremaks tuulutamiseks. 19. sajandi lõpul viljaaunadest loobuti, kuna võeti kasutusele puualustega rõugud.
Aurukast

Aurukast ehk aurutoru on neljast lauast kokku löödud piklik kast, mida kasutati näiteks paadilaudade ja reejalaste aurutamiseks enne nende painutamist.
Abaga keel

Abaga keel on Üld-Uus-Guinea hõimkonna madangi keelte kalami rühma kuuluv keel.
Seda räägitakse Paapua Uus-Guineas Eastern Highlandsi provintsis Goroka ringkonna idaosas.
Keele ISO 639-3 kood on "abg".
1994. aasta seisuga rääkis seda 5 inimest. Kõik abaga kõnelejad oskavad ka kamano ja benabena keelt.
Eastern Highlandsi provints

Eastern Highlandsi provints 1. järgu haldusüksus (provints) Paapua Uus-Guineas. Asub sisemaal. Provints on mägine, kõrgeim tipp on Mount Michael (3750 m).
Provints jaguneb halduslikult 8 ringkonnaks.